ming030890/wiki-yue-high-quality huggingface dataset:
金元鳳

金元鳳（粵拼：	gam1 jyun4 fung6，韓文：김원봉，1898年8月13號—1958年11月），號若山（韓文：약산）。一稱為金若山，係韓國獨立運動家暨軍人、政治人。
佢喺1913年逃亡中國。1918年南京金陵大學卒業，滿洲新興軍官學校的入學，1919年中退。
1919年義烈團是昌團，義烈團為抗日恐怖組織。1926年被為義烈團的解散，1月黃埔軍官學校4期入校，10月修了。1932年是朝鮮義勇隊的創建，任司令官。1935年朝鮮民族革命黨創黨,金元鳳為任黨總書記。
1940年爲大韓民國臨時政府入閣，任臨時議政院議員，1942年任韓國光復軍副司令官兼第一大隊長，1944年10月任大韓民國臨時政府國防部長。
佢喺1946年2月民族主義民主戰線共同議長，1948年行北朝鮮的越北，在北。1948年8月朝鮮民主主義人民共和國的最高人民會議首任代議員，同年9月任內閣國家檢閱部長，1952年5月任內閣勞動部長，1956年朝鮮勞動黨中央委員會委員，1957年8月任最高人民會議第二任代議員。
1958年11月至金日成爲金元鳳的死刑，年60。
金光奎

金光奎，係大韓民國嘅一個男藝人同埋演員。
金判坤

金判坤（韓文：김판곤，1969年5月1號—）係南韓足球教練，舊時係足球員，司職中場。佢喺2012年到2017年做過香港足球代表隊教練，馬來西亞足球代表隊現任主教練。

趣聞
香港泛民主派政治人區諾軒（人稱「區軒」）個樣同金判坤幾似，所以區諾軒又畀人叫做「翻版金判坤」。
金利來

金利來集團有限公司（Goldlion (Far East) Limited，港交所：00533）係香港上市公司，經營業務包括服裝服飾銷售同物業投資、發展。公司總部響香港新界沙田小瀝源源順圍13至15號金利來集團中心。
金利司

金利司係清朝嗰時廣東南海縣下轄嘅七個巡檢司之一。

界限
金利司喺廣東省城西北。 司內東界番禺縣，西界三水縣 ，南界神安司、三江司，北界花縣。
離島區議會

離島區議會係香港18個區議會之一，負責協助處理新界離島區嘅事務。係香港18個區議會中面積最大嘅地區。區內有18個議員，其中直選議員10個，當然議員8個。離島區係最多當然議員（即係區內各鄉事委員會主席）嘅區議會。
離心

離心（Centrifugation）係用離心力嚟由溶液度分離唔同粒子嘅方式，粒子會根據佢嘅大細、形狀、密度、介質黏度同埋轉速不同，而有唔同嘅分離情形[1]。混合物入面密度高嘅成分會飛咗去離心機嘅邊邊，而密度低嘅成分會去到離心機嘅內側。化學家同埋生物學家可以增加離心​管嘅等效重力，令到沉澱物可以快啲跌到管嘅底部。淨低喺沉澱物上面嘅液體就叫做上清液（supernatant）。
離心力

離心力係一樣嘢沿住圓周軌跡郁動嗰陣產生推出圓心嘅力，可以睇成向心力嘅反作用力。
離島區

離島區係香港十八區之中面積最大嘅一個區，面積佔全香港嘅16%，當中以大嶼山面積最大。

地理
雖然香港有263個島，但離島區只係包括香港南面同埋及西南面嘅廿幾個島。香港島自己有4個區，鴨脷洲屬於香港島南區；而新界東嘅島分別屬於西貢區、大埔區及同埋北區；馬灣島同埋東北大嶼山屬於荃灣區；而青衣島屬於葵青區。
離島區主要嘅島包括：
赤鱲角
長洲
喜靈洲
交椅洲
南丫島
大嶼山
坪洲
蒲苔群島
石鼓洲
小鴉洲
大鴉洲
離差

離差係統計學中量度一組數據入面，其中一個值同平均值嘅差距。

計法
離差嘅計法：
入面  係平均值。
當離差係正數，代表嗰個數大過平均值。
當離差係負數，代表嗰個數細過平均值。
當離差係0，代表嗰個數等於平均值。
離心機

離心機（英文：Centrifuge），係一種產生離心力嘅機，透過高速轉動，加快液體入面顆粒沉降，從而將物質分離。
阿蓋達

阿蓋達組織（阿拉伯文：القاعدة‎‎ （「基地」嘅意思）；拉丁轉寫：al Qaeda、al-Qaida、al-Qa'ida）係一個伊斯蘭教軍事組織，喺1989年搞出嚟，美國指佢策劃針對美國嘅恐怖襲擊，例如2001年嘅911事件。以前個阿頭係賓拉登，喺2011年5月2號畀美軍殺死。
阿薩勒湖

阿薩勒湖（Lake Assal）係東非一個鹹水湖，海拔海平面以下155米，係非洲嘅最低點，喺吉布提。
阿蒙森海

阿蒙森海（英文：Amundsen Sea）係南大洋一個海域，喺南極洲瑪麗伯德地嗰頭。
阿薩姆斯一世

阿薩姆斯一世（公元前260年－前228年在任），係塞琉西帝國轄下科馬基尼行省嘅第二任總督（Satrap），曾仕事於安條克一世同塞琉古二世兩位敘利亞王帝。
阿萊霍·卡彭鐵爾

阿萊霍·卡彭鐵爾（西班牙文：Alejo Carpentier，1904年12月26號—1980年4月24號）係古巴小說家、散文家、音樂理論家、文學評論家同新聞記者。
阿蓮區

阿蓮區係中華民國臺灣高雄市嘅一個區，面積34.61平方公里，人口2.9萬。
阿薩姆茶

阿薩姆茶係印度阿薩姆邦出產嘅茶，茶種主要嚟自中國雲南，19世紀畀英國人帶咗過去種。
鋼城區

鋼城區係中國山東濟南一個市轄區，總面積336平方公里，人口23萬。
鋼筋混凝土

鋼筋混凝土係建築材料，由鋼筋溝埋混凝土整成，可以改善齋用混凝土唔夠抗拉強度同延展性嘅弱點。
鋼筋

鋼筋係建築材料，用鋼打造嘅長條，主要用嚟溝埋混凝土整成鋼筋混凝土。
鋸鰩科

鋸鰩科（Pristidae），係軟骨魚綱犁頭鰩目嘅一個科嘅魚，現存有兩個屬：鋸鰩屬同鈍鋸鰩屬。
鋼之鍊金術師

《鋼之鍊金術師》（粵拼：gong3 zi1 lin6 gam1 seot6 si1，日文：鋼の錬金術師）係一套日本漫畫，作者係荒川弘。2001至2010年刊登咗108集同埋一集番外篇。

故事簡介
背景設定喺鍊金術相當發達嘅世界。愛德華·艾力克（簡稱愛德）同佢細佬艾爾凡斯（簡稱艾爾）本來同父母喺利正布爾度住，某一日阿爸賀恩漢離開屋企之後就一去不返，之後阿媽就喺兩兄弟仲好細個嗰陣病死咗。兩兄弟學識鍊金術之後，為咗令死咗嘅媽媽復活，佢哋唔理禁忌，進行「人體鍊成」去鍊成媽媽，但係失敗咗，愛德冇咗左腳，艾爾就冇咗成個身體。為咗救返細佬，愛德用自己嘅右臂做代價，將艾爾嘅靈魂固定喺一副鎧甲上，而冇咗嘅右臂同左腳就用「機械鎧」代替。愛德後尾攞到國家鍊金術師資格，大總統畀咗個「鋼」嘅稱號，於是啲人就叫佢做「鋼之鍊金術師」。兩兄弟想搵可以恢復身體嘅方法，知道有樣嘢叫「賢者之石」或者可以幫到佢哋，佢哋喺馬爾哥醫生嘅提示之下，搵到更多關於賢者之石嘅資料，與此同時，一個涉及賢者之石嘅重大陰謀亦都正喺度進行中。

電視動畫
《鋼之鍊金術師》，2003年首播，共51集。
《鋼之鍊金術師FA》：2009年首播，共64集，佢嘅故事跟番原著漫畫。

劇場版
《劇場版 鋼之鍊金術師 森巴拉的征服者》，2005年推出，作為電視動畫《鋼之鍊金術師》嘅結局。
《鋼之鍊金術師 嘆息之丘的聖星》，2011年推出。

真人電影
2017年曾經推出《鋼之鍊金術師》電影。
2022年宣佈有兩部真人版電影將會上映，分別係《鋼之鍊金術師 完結篇 復仇者斯卡》同《鋼之鍊金術師 完結篇 最後的鍊成》。
鋼琴戰曲

《鋼琴戰曲》（粵拼：gong3 kam4 zin3 kuk1，The Pianist）係套2002年上畫嘅法國劇情片，由波蘭斯基做導演。呢套戲主要係講一個波蘭猶太人喺二戰嗰陣嘅遭遇。
阿默斯福特

阿默斯福特（荷蘭文：Amersfoort）係荷蘭一座城，喺宇德歷，人口16萬。
阿齊祖爾哈克

阿齊祖爾·哈克（孟加拉文：আজিজুল হক，1919年—2012年8月8號）係孟加拉國穆斯林學者，伊瑪目。
阿齊茲山查

阿齊茲山查（粵拼：aa3 cai4 zi1 saan1 caa4，土耳其文：Aziz Sancar，1946年9月8號—）係個土耳其生物化學家同分子生物學家。佢喺2015年攞到諾貝爾化學獎。
阿龍·西查諾瓦

阿龍·西查諾瓦（希伯來文：אהרן צ'חנובר‎，1947年10月1號—）係以色列生物化學家。佢發現調控蛋白質降解機制，對製造新藥以治療癌症、老年痴呆症、脫氧核糖核酸嘅破壞、免疫系統唔正常運作、神經系統退化同惡性腫瘤等病有顯著幫助。
陀北

陀北（粵拼：to4 bak1，越南文：Đà Bắc）係越南和平省下轄嘅一個縣。
電網

電網，又叫輸電網絡、輸電網路，係用將電力由電廠輸送到用家嘅網絡，中間需要輸電設備。
電能

電能（electrical energy）係指由動能或者電勢能而有嘅能量。
電腦介面

電腦介面（computer interface）係指俾一個電腦系統嘅多過一個部份之間交流資訊嘅區域。
電線奶嘴

電線奶嘴（三行行頭就噉叫奶咀，）就係將兩條電線頭尾扭埋一齊，接通兩線嘅嘢。外面用絕緣塑膠整，接線部份就係有螺旋紋嘅銅合金做。喺北美洲嘅屋電力接線成日見。用嘅時候，先將要接埋電線嘅金屬部份，篤入去個窿度，然後揸住塑膠部份扭個奶嘴幾下，會令兩條電線導電嘅金屬拎樓埋一齊拎。奶咀，用料少，設計簡單，所以價錢好平。
電纜

電纜係傳輸電能嘅線纜，主體係導電能力好好嘅金屬纜芯（通常都係銅），出面好多時都會包層外套做保護同絕緣。
電筒

電筒，係手提式、扐得出外面、用來照嘢嘅架生。算係燈嘅一種，裏面有燈膽或者 LED 等嘅電子零件。
一支典型嘅電筒由電池畀電粒燈膽，放一塊透明玻璃或膠響燈膽前面保護佢，聚焦反射鏡聚焦燈膽發出來嘅光，反射成一束光，仲有著燈熄燈嘅掣，通常防水嘅殼，有啲電筒有揸手用嘅柄。
雖然電筒設計相當簡單，但係要等倒電池同燈膽發明咗，電筒響19世紀尾尾先有，因為早期嘅電池電力唔夠，因此英文叫佢做 "flashlight"，意思眨一眨嘅燈咁解。

發光二極管
用 LED 嘅電筒
最近越來越多嘅電筒改用發光二極管（LED），取代傳統燈膽。發光二極管已經發明咗幾十年，響1999年，位於美國加州聖荷西Lumileds（英文：Lumileds）公司發明咗白色高能量嘅鹵素發光二極管。2001年，Arc Flashlight 公司將呢種鹵素二極管用響電筒度。
發光二極管可以用較少電量發出更強嘅光，因此佢比傳統燈膽更慳電。喺啲細火數嘅 LED 電筒，電池比較耐用，有百幾個鐘咁耐。大火數 LED 嘅效率就比較低一啲。
發光二極管其他好處包括唔易撞爛，一般撞爛燈膽嘅情況之下，LED 都唔會撞壞。
以為發光二極管唔發熱係錯嘅。細火數 LED 產生好少熱，大火數 LED 都幾熱嫁，啲大火數嘅 LED 電筒用鋁造外殼，方便散熱。

其他電力來源
動能燈
有啲電筒嘅電力來自太陽能，日頭擺個電筒響太陽光之下，裏面嘅電子零件就會將光能變電能，叉嚿電。
有啲電筒嘅電力來自動能，喺搖支電筒嗰陣裏邊嚿磁石滑嚟滑去，側邊嘅線圈產生感應電流（Faraday's Principle of Induction），草埋草埋響電容度，整著粒 LED。
有啲用細細部嘅手動發電機，好似動能燈咁。用手撳下撳下整郁個飛輪，產生動能，裏邊嘅發電機就會將動能變成電能，整著粒 LED。
靚太唔易做

《靚太唔易做》（粵拼：leng3 taai3 m4 ji6 zou6，Desperate Housewives）係套喺2004年至2012年播嘅美國番梘劇。主演係泰莉夏卓爾、菲莉絲蒂夏夫曼、瑪莎歌絲。
靚仔

想做生意嘅人對潛在男人客嘅叫法，例：「靚仔，今日啲菜好靚呀。」
白飯一碗：喺港式茶餐廳入面噉叫。
靚女

靚女（leng3 neoi5）係指啲好靚嘅女人，參加選美嗰陣就叫「佳麗」。同靚女相對嘅係靚仔，指啲有型嘅男人。
靚元亨

靚元亨（1888年—1966年1月6號），本名李雁秋，廣東高要人，係一位粵劇演員。擅長小武。門下弟子有馬師曾、廖俠懷、靚就、何劍秋。
靚得起

《靚得起》（英文：Beauty Reborn）係香港電視廣播有限公司嘅真人騷節目，由陸浩明、陳敏之、阮兆祥、江欣燕、袁文傑、莊鍶敏、何依婷做主持，喺2022年8月7號到8月28號香港時間逢禮拜日22:00到22:30喺翡翠台播。節目招募咗一班參賽者，編入「減肥」、「去斑」、「豐胸」、「去眼袋」、「逆齡」、「爆髮」六個組別，進行兩個月「醫學美容療程」，睇下邊個效果最好。節目概念同ViuTV真人騷《造美人》有少少似，但呢個節目主要集中喺「醫學美容療程」嘅元素。
靚人靚湯

《靚人靚湯》（英文：Pretty Soup Brewers）係香港電視廣播有限公司拍攝製作嘅飲食節目，成個節目總共14集，由陳芷菁、姚子羚主持，每集請嘉賓嘆各地特色名湯，又會因應佢哋嘅個人體質同需要，介紹強身健體嘅主題食療靚湯，畀佢哋補身。
呢個節目原定喺2012年3月19號起首播，因臨時節目調動順延到3月20號，喺香港時間逢禮拜一到五22:30-23:00喺翡翠台同高清翡翠台播出，同埋喺MyTV提供兩個月嘅網上節目重溫。

節目調動
2012年3月19號：由於《2012年行政長官候選人答問大會》直播超時，劇集《當旺爸爸》順延到21:45－22:50播映，呢個節目順延到第二日首播。
靚到丼丼聲

亦可以撳「incubator:Wt/yue/靚到丼丼聲」跳去維基辭典。
靚妹仔

靚妹仔（英文：Lonely Fifteen）係一部1982年上映嘅港產片，由黎大偉導演，麥當雄監製。之後開拍嘅靚妹仔續集包括有停不了的愛同午夜麗人。

電影特色
全片採用現場收音，以半紀錄片嘅拍攝手法充滿現場壓迫同寫實感；靚妹仔主要演員都係當年新人，包括有：溫碧霞、林碧琪、麥德和等。

社會影響
靚妹仔描寫出香港八十年代嘅青年問題，喺當時嘅香港社會內造成相當嘅震撼，而「魚蛋妹」一詞亦因此電影而為香港人所熟悉。
食屍鬼

食屍鬼（粵拼：sik6 si1 gwai2；英文：ghoul；阿拉伯文：غول‎，羅馬字 ghūl）係源自阿拉伯地區嘅一種傳說生物，係種類似邪靈噉嘅惡物。相傳佢哋會喺墳場等多人類死屍嘅地方流連，仲會食死屍嘅肉。

遠古起源
喺阿拉伯地區大規模改信伊斯蘭教（大約公元 7 世紀）打前，食屍鬼嘅傳說就有喺當地流傳。

現代奇幻
睇埋：死靈同黑暗奇幻
食屍鬼嘅概念有喺廿世紀起嘅奇幻作品入面出現。
著名廿世紀檯上 RPG《龍與地下城》（D&D）就有用食屍鬼嘅橋段。D&D 裏面嘅食屍鬼形象同遠古阿拉伯傳說嘅有少少唔同：D&D 裏面嘅食屍鬼係一種死靈，源於生前好鍾意食肉嘅死人；D&D 嘅食屍鬼據講全身會發出腐爛嘅惡臭，會食死屍肉又會捉生勾勾嘅人嚟食。
食指

食指即係第二隻手指，手指公同中指中間，同無名指差唔多長。
春秋時代《左傳》記載，話公子宋有好嘢食時食指會自己逳，所以就有成語「食指大動」。
用食指指人係無禮貌嘅行為。
食客

食客，又叫做門客，係春秋戰國期間嘅一種職業，佢哋遊走喺唔同嘅國家，寄食喺唔同嘅諸侯、有錢人、官宦之家或者貴族等嘅上流社會人士嘅門下。當時嘅有錢或者有權力嘅人，尤其係諸侯同埋卿大夫，為咗進一步提升自己嘅政治影響力或者社會地位，會招收各國人才，養起佢哋，俾佢哋生活上需要嘅嘢，希望喺需要嘅時候，呢啲人可以幫手出謀劃策、奔走效力。最出名嘅係「戰國四公子」：魏國嘅信陵君、楚國嘅春申君、趙國嘅平原君、齊國嘅孟嘗君。呢四個都係出名禮賢下士嘅好老細，所以有大量嘅人才集結咗喺佢哋嘅門下。
食植瓢蟲

食植瓢蟲（Epilachninae）係一個屬嘅瓢蟲，特徵係主要食植物嘅葉，而唔係好似一般嘅瓢蟲噉會食細隻嘅昆蟲。
食晏

食晏，亦叫中午飯、晏晝飯、午餐、lunch，係中午附近時間食嘅餐。有啲人會同早餐夾埋呢餐食，叫早午餐。
陳垣

陳垣（1880年11月12號—1971年6月21號）係中國嘅歷史學家同教育家，喺廣東新會出世。做過輔仁大學、北京師範大學嘅校長。陳垣俾嚴耕望尊稱為「現代四大史學家」之一。

學人評價
舊陣時喺學界有一個講法叫「南北二陳」。南陳係指陳寅恪先生，北陳係指陳垣先生。陳寅恪先生畀陳垣先生嘅著作寫過三篇序言，呢三篇序言畀陳垣先生好高嘅評價。喺三聯書店出版嘅陳寅恪書信集入面可以睇到，陳寅恪用大師來稱呼現代學者嘅凈係陳垣先生一個人。陳寅恪話過：『平生最佩服嘅係王靜安（王國維）先生，其次係陳垣』，亦話：『蓋先生之精思博識，吾國學者。自錢大聽以來，未之有也。』
世界著名嘅法國漢學家伯希和講：『中國近代之世界學者，惟王國維同陳先生兩人』。據梁宗岱話，佢喺一次聚集咗舊都名流學者同歐美人士嘅歡迎伯希和宴會上擔任口譯，席上有人問伯希和：『當今中國嘅歷史學界，你惗邊個係最高嘅權威？』伯希和不假思索地回答：『我惗應推陳垣先生。』
陳垣嘅學生黃現璠曾經咁講：「我喺日本讀書嘅時候，喺東京帝大遇到兩個教授，和田清同加藤繁。佢哋兩個都好似陳先生咁有大家風範，畀我留低咗好深嘅印象，對我影響都好大。」佢仲補充話：「1949年之前，日本嘅學者，特別係嗰啲名牌大學好似東京帝大同京都帝大嘅教授，......唯獨對顧頡剛先生同我老師陳垣先生，就係讚不絕口。」
日本京都學派代表人物桑原騭藏講道：『陳垣氏為而家支那史學者中，尤為有價值之學者也。支那雖有如柯劭之老大家，同許多之史學者，然能如陳垣氏之足惹吾人註意者，殆未之見也。』
黃侃、朱希祖同埋尹言武等偶談及當世史學鉅子都話：『近百年來橫絕一世者，實為門下一人（指陳垣），聞者無異辭。』
陳夢家

陳夢家（1911年4月20號—1966年9月3號），筆名陳慢哉，係中國考古學家同詩人。佢專研究古文字，尤其係商周古文字。佢最後因為受唔住文化大革命造反派嘅折磨，自殺而死。

屋企
陳夢家鄉下響浙江上虞，之不過佢響南京出世。陳夢家出身基督教家庭。
陳夢家有老婆趙蘿蕤，係翻譯家同比較文學家。趙蘿蕤係神學家趙紫宸之女，學生時代係燕京大學校花。兩人響1935年8月結緍。

就學
陳夢家就讀中中央大學，即家下南京大學法律系。其間佢係亦係詩人，登喺文學雜誌《新月》，所以佢同徐志摩等人，都叫做新月詩人。1931年，佢編咗本《新月詩集》，收咗十幾位新月詩人嘅詩，包括佢同徐志摩嘅詩。1932年，陳夢家中央大學畢業。同年一二八事變，佢有份響上海抵抗日本侵略。
1932年，佢到北京，讀燕京大學宗教學院。
1934到1936年，佢又攻讀容庚嘅古文字學研究生。

教學同研究
陳夢家先後響青島大學、燕京大學、同二戰時昆明嘅西南聯合大學任教。佢師事徐志摩同聞一多，係新月派詩人。陳夢家響青島大學工作期間，開始中意研究古文字，入咗研究院研究古文字，進而從事古史和考古研究。1944年佢同老婆拎到獎學金去美國，佢哋去咗芝加哥大學。趙蘿蕤讀講文學博士學位，而陳夢家就敎授古文字學。期間佢收集流散響歐美嘅商周青銅器資料，研究古代的宗教、神話、禮俗而治古文字、古史同考古研究。佢收集到850件青銅器古文，準備響美國出書，但最終都無出到。
1947年陳夢家返中國，而佢老婆1948年先返。佢去咗北京。趙蘿蕤響燕京大學敎英語系，而陳夢家響清華大學敎中文系。
1949年，中國共産黨取得中國。1951年，因清華大學受政治干擾，陳夢家分派去中國科學院考古研究所，做研究員。
佢學術著作有，1936年嘅《古文字中之商周祭祀》、1940年嘅《西周年代考》、1945年重慶商務印書館嘅《老子今釋》、1946年北京圖書館、商務印書館嘅《海外中國銅器圖錄考釋第一集》、1955年到1956年嘅《西周銅器斷代》、1956年《殷墟卜辭綜述》、1957年商務印書館嘅《尚書通論》、1962年科學出版社嘅《美帝國主義劫掠的我國殷周銅器集錄》等等。
當中《美帝國主義劫掠的我國殷周銅器集錄》，就係陳夢家響美國無出嘅書。1962年，佢經已畀打成右派，呢本書個書名，唔到佢改，書亦無提過佢名。之不過本書研究太重要，就算陳夢家係右派，都照出。

打成右派
陳夢家留響北京，畀中國共產黨發動一場場政治運動波及。
1951年，共產黨搞過「知識份子思想改造運動」，針對高級知識分子，而唔停咁檢討改造自己，告發他人。陳夢家夫婦嘅朋友巫寧坤，後尾寫過1951年嘅事。陳夢家聽到燕京大學大喇叭廣播，要求全體師生參加集體工間操，就話：『這是1984來了。這麼快。』1949年George Orwell寫本《1984》嘅書，預言未來極權社會嘅景況。陳夢家無諗到1951年就出現。
共產黨之後又搞「院系調整」，有基督敎會背景嘅燕京大學停辦，清華大學要取消文科系。陳夢家除咗畀人批判，要離開學校，畀人分配到考古研究所。佢老婆趙蘿蕤畀人刺激過度，導致精神分裂。
1957年，陳夢家發咗兩篇文，叫《慎重一點「改革」漢字》同《關於漢字的前途》。佢唔贊成文字改革，用簡化字同拉丁化中文字。所以畀人定性為「章羅聯盟反對文字改革嘅急先鋒」。
陳夢家畀自己嘅研究助理李學勤，舉報有經濟問題。1957年，陳夢家畀人打成右派，罰「降級使用」，《考古學報》上連載文章要停發。

文化大革命
1966年，毛澤東發動文化大革命，一早畀人打成右派嘅陳夢家，情況好慘。
1966年8月，陳夢家響考古所畀人批判斗爭，畀人抄家。夫婦間屋人霸咗來用，畀人趕到車房爛屋。老婆發病兩次，但送唔到去醫院。佢畀人迫佢長跪院中，畀人吐口水，罪證係攻擊革命烈士聞一多「不洗澡，不換衣服，身上臭得要命」。
1966年8月24號傍晚，唐曆七月初九，陳夢家響考古研究所畀人鬥完，去到朋友屋企，「我不能再讓別人把我當猴子耍了」。佢唔想畀人玩，但無耐畀人追上門，畀人撳，畀人鬧。迫佢返考古研究所，成晚唔畀返屋企。當晚可能聽到附近折磨人死嘅聲。就係咁，佢寫遺書，食大量安眠藥自殺，但唔夠份量，死唔去。
十日後，9月3號，陳夢家上吊自殺死。但亦都有人懷疑係畀人打死，然後裝成自殺咁樣。
文化大革命結束之後，陳夢家嘅罪名同冤案，先至得以昭雪平反。

興趣
陳夢家中意睇戲，同寫劇評。佢識得魏喜奎、筱白玉霜、常香玉、馬金鳳呢啲明星。
陳士駿

陳士駿（英文：Steve Chen；1978年8月25號—）係台灣出世嘅台裔美籍企業家，又係YouTube創辦人之一。2005年嘅時候係美國雜誌Business 2.0公佈嘅全球排名第28最具影響力嘅企業人物。
佢喺台北市私立靜心小學讀兩年後，八歲時移民到美國，中學時鍾意數學、科學，後來入咗美國伊利諾大學香檳分校嘅電腦科學系讀，大四時加入PayPal。
陳壽

陳壽（233年—297年），字承祚，係蜀漢同西晉嘅史學家，係廿四史入面《三國志》嘅作者。佢本身係巴西安漢（而家嘅四川南充）人，當時人話佢叻講故仔，係良史之才。

一生
後生嗰陣勤學，拜譙周為師，當時同輩話佢同李密好似子游同子夏、文立係顏回、羅憲係子貢，之後做蜀漢觀閣令史，佢唔順當時權臣黃皓，周時被朝廷怒同降職，蜀漢滅亡之後入晉，畀羅憲推薦自己，張華睇重自身才華就被佢舉孝廉，任佐著作郎，補陽平令。
之後張華俾佢推薦做中書郎，忌張華嘅荀勗憎陳壽，計劃叫吏部調佢做長廣太守，陳壽話佢老母老咗就唔做，杜預去守荊州前，有同晉武帝司馬炎推薦佢，最終朝廷畀佢做御史治書。
陳壽老母死嗰陣，照佢遺囑去洛陽埋葬，但係畀人爭議降職，佢老師譙周話佢：「呢一定係才學成名，但係呢當官會受侮辱同損失，不過唔一定係呢嘅不幸，必定要多慎啲。」以後陳壽仲係降職，同譙周話嘅一樣，幾年後，朝廷畀佢做太子中庶子冇到任。
同埋蜀漢名臣出身嘅王崇、壽良、李密、李驤同杜烈係親密關係，畀人話係梁、益兩州有代表性嘅俊傑，入晉後各個開始陌生同唔啱，陳壽同壽良、李驤嗌到互相誣衊，都畀杜烈嚴厲批評，得一個王崇溫和嗻，不分彼此，仲同大家保持親密。

著作
佢作嘅《蜀相諸葛亮集》上奏朝廷，得到著作郎一職，領本郡中正；有《益都耆舊傳》十篇畀文立攞去俾晉武帝司馬炎睇，受到嘉獎；同作《古國志》五十篇。

三國志
《三國志》係佢成名作，有六十六篇，寫咗魏蜀吳三國歷史，俾大家歌頌讚賞，當時夏侯湛睇咗佢呢本書嘅《魏志》之後就毀咗自身作嘅《魏書》。佢同僚張華話：「編篡本朝歷史嘅大任應該留畀佢做。」
佢死後俾梁州大中正尚書郎范頵上書畀皇帝，讚《三國志》呢本書「辭多勸誡，明乎得失，有益風化」，以求搵人記錄，除咗一篇《敘錄》失傳之外，宜家有六十五篇流傳世間。
南朝梁嘅劉勰係佢《文心雕龍·史傳》都話：「唯陳壽三志，文質辨洽，荀、張比之於遷、固，非妄譽也。」

爭議
《晉書》記佢同丁儀、丁廙兩兄弟嘅仔收立傳費，話：「可覓千斛米見與，當為尊公作佳傳。」但係佢哋拒絕咗，陳壽竟唔同佢哋兄弟高名聲立傳。據《三國志·魏書·任城陳蕭王傳》記嘅話，陳壽出生前13年（220年）曹丕抄嗮丁氏兄弟同全家男丁，根本冇後世，如果用呢個說話，就晉書記嘅係假嘅。但陳壽係《三國志》作者，所以呢講法唔足確切證據。有人信丁儀遺孀嘅著作《寡婦賦》嘅「抱弱子以自慰」一話，認為丁氏兄弟同男性被殺，但係未必牽連男嗣。呢個講法係存疑嘅，因為《寡婦賦》未必係丁儀遺孀所作嘅，講嘅都未必係丁儀遺孀。
潘眉《三國志考證》指出丁儀、丁廙唔係高官同冇大功，又奪嫡唔成，係曹魏罪人，就係唔得立傳嘅原因。王鳴盛《十七史商榷》寫嘅：「丁儀、丁廙巧佞之猶，安得立傳？」朱彝尊仲話：「（陳）壽於魏文士，惟為王粲、衛覬等五人立傳，粲取其興造制度，覬取其多識典故，若徐幹、陳琳、阮瑀、應瑒、劉楨，僅於《粲傳》附書。彼丁儀、丁廙何獨當立傳乎？造此謗者，亦未明壽作史之大凡矣。」話丁氏兄弟好少事蹟講，就冇同佢哋立傳。

侄仔
陳符，字長信，有文才，入晉後代陳壽成咗著作佐郎。
陳蒞，字叔度，入晉後任梁州別駕。
阿地利大學

阿地利大學係澳洲南澳洲阿地利一間公立大學，1874年創校，屬砂岩學府其中一間。
阿地利聯足球會

阿地利聯足球會（英文：Adelaide United Football Club），又譯阿德萊德聯足球會，係澳洲阿地利一間足球會，亦係南澳洲唯一參加澳洲職業足球聯賽嘅球隊，喺2003年創會。
阿基亞以色列航空

阿基亞以色列航空（Arkia）係以色列一間航空公司，1949年開張。
阿培爾頓

阿培爾頓（荷蘭文：Apeldoorn）係荷蘭希德蘭一座城，人口16萬。
阿圖羅·亞歷山德里

阿圖羅·亞歷山德里·帕爾馬（西班牙文：Arturo Alessandri，1868年12月20號—1950年8月24號），係智利嘅政治人、律師同自由主義者。喺1920年去到1924年、1925年同埋1932年去到1938年期間，佢做咗3任智利總統。
阿基塔斯

阿基塔斯（希臘文：Ἀρχύτας，前428年－前347年）係古希臘嘅哲學家同數學家。
阿地利

阿地利[未記出處或冇根據]，或譯阿德雷德、阿德萊德（英文：Adelaide）係澳洲一埠，喺澳洲本島南岸。佢係南澳洲省最多人住嘅城，係澳洲第五多人嘅城，2007年計，人口115萬。
阿地利喺1836年立，個名係來自英王威廉四世嘅老婆，阿地利王后（Queen Adelaide）。成立嗰時已將阿地利定位為一個自由港，而唔似其他澳洲城市一樣為咗設立囚犯流放地而設。阿地利喺歐洲人嚟到之前係住咗澳洲土著分支Kaurna族人。當歐洲人一嚟到，就開始按一個正方形格局啲藍圖發展阿地利。如今，阿地利市中心由五個廣場同多條縱橫交錯嘅街道組成（威廉王街、居麗街係最繁忙啲商業街道）。喺市中心北面有北阿地利，北阿地利同市中心之間有一條河叫托倫斯河。
阿地利同機場距離只得7公里，比其他澳洲大城市都近，所以無論居民或遊客出入都好方便。
阿地利多次擠身世界十大最宜居城市，而佢所在嘅州份南澳洲亦有「節日省份」嘅美譽。
阿地利機場

阿地利機場（英文：Adelaide Airport，IATA代碼：ADL；ICAO代碼：YPAD）係阿地利最大，同澳洲第五繁忙嘅機場。去到2017年6月尾，已經載咗超過8百萬個客。 個機場喺西灘（West Beach）側邊，距離市中心差唔多6公里。個機場係由澳洲聯邦政府喺1998年開始長期租畀阿地利機場有限公司(Adelaide Airport Limited):p 25
機場喺1955年開。2005年新國際／本地航廈落成之後，攞過唔少獎，包括喺2006年被揀做全世界第二好嘅國際機場（5百萬－1千5百萬載客量） 同時，喺2006，2009同2011年呢個機場被評做澳洲最佳嘅首府機場。
喺2016－2017財政年度，阿地利機場分別喺國際航班同內陸航班錄得11%同1.5%嘅乘客增長。阿地利機場係全澳洲國際航班乘客上升比例最高嘅機場。

歷史
阿地利最初嘅機場係喺Hendon度起嘅，有24公頃（59英畝）咁大。當初起嘅飛機場係為咗提供咗來往阿地利同埋悉尼嘅郵遞服務。為咗支持航空客運一路升嘅需求，係1927年開始起Parafield Airport。當後來Parafield Airport嘅效率唔夠高，現今嘅選址就喺1946年被揀中 。當時嘅替代方案，雖然會多咗畀水上飛機嘅設施，但就因為離市中心太遠而無被採用。 Parafield Airport 之後做咗一個私人同埋軍事機場。
直到2006年為止，乘客都要喺停機坪登機。（1967年影）
喺聯邦政府出錢之前起臨時客運大樓之前，一路都係用緊其中一個大機庫嘅附屬建築頂住檔先。 去到1982年國際客運大樓起好之後，先有定期嘅國際班機。喺2005年，一個用咗2.6億澳紙起嘅「新國際兼內陸班機客運大樓」起好之後，先代替咗原先嘅「臨時」內陸班機同國際嘅客運大樓。
澳航嘅A380 VH-OQA喺2008年去到阿地利
新客運大樓，喺2006年影嘅。50號閘口嘅停機坪
阿坦巴耶夫

阿坦巴耶夫（Almazbek Atambayev，1956年9月17號—）係吉爾吉斯政治人，2011年到2017年做過尼吉爾吉斯總統。
雪月7號

雪月7號（法文：7 Nivôse），亦叫腐殖質日（法文：Terre végétale），係法國共和曆入面每年嘅第97日，離年尾重有268日（閏年269日）。
雪月8號

雪月8號（法文：8 Nivôse），亦叫有機肥田料日（法文：Fumier），係法國共和曆入面每年嘅第98日，離年尾重有267日（閏年268日）。
雪柏大道

雪柏大道（英文：Sheppard Avenue），又叫雪拔大道，係加拿大多倫多北部打橫嘅一條大街，北面對上一條大街係芬治大道，南面對落首先係401公路，然後先到下一條大街，係 Ellesmere。
同好多喺多倫多打橫嘅大街一樣，條街分東西兩截，央街以東叫雪柏大道東（Sheppard Avenue East），央街以西叫雪柏大道西（Sheppard Avenue West），雪柏大道東行85號巴士，雪柏大道西行86號巴士。
多倫多地下鐵4號綫就喺雪柏大道，但係條綫超短，淨係由央街到 Don Mills 嘅好景商場（Fairview Mall），成條綫得五個站。另外喺西面夾 Allen Road 係地下鐵1號綫嘅 Sheppard West 站。
雪月6號

雪月6號（法文：6 Nivôse），亦叫熔岩日（法文：Lave），係法國共和曆入面每年嘅第96日，離年尾重有269日（閏年270日）。
雪村

雪村（1969年4月23號—）係一個中國大陸歌手同詞曲作家，原名韓健，鄉下吉林遼源。
雪松

雪松（粵拼：syut3 cung4；學名：Cedrus）係松科下面嘅一個屬，個樣零舍似杉樹。
雪月9號

雪月9號（法文：9 Nivôse），亦叫硝日（法文：Salpêtre），係法國共和曆入面每年嘅第99日，離年尾重有266日（閏年267日）。
鬼屋疑雲

《鬼屋疑雲》係喺1963年嘅一部港產片，由王鏗執導，張瑛、白燕主演。

情節
阮靜芳父親跳崖自殺，阮靜芳回來後得知二叔阮作恒下半身無故癱瘓、哥哥病重兼且瘋瘋癲癲、祖母迷信，大屋又鬧鬼。阮靜芳遇上前男友區漢華，先知區漢華並冇浸死。後來未婚夫張應琪被殺，阮作恒突然出現話阮靜芳係兇手……
鬼屋

鬼屋（粵音：gwai2 uk1；英文：haunted house / ghost house）係有人話／認為有鬼存在嘅屋，廣義上仲可以包埋屋以外嘅鬧鬼建築物。世界各地由古至今都有鬼屋嘅講法。

第二啲鬼屋
主題公園或者遊樂場會有「鬼屋」，裏面用真人或者公仔扮鬼，有時加上恐怖音效嚟嚇人。例如香港海洋公園哈佬喂就有「鬼屋」 。

香港
香港有好多鬼屋。香港經歷過第二次世界大戰嘅日治時期，當時有好多人死咗。隨住年月過去，亡魂陰魂不散製造出一件又一件啲人覺得無法解釋嘅靈異事件。
高街鬼屋
地址：西營盤高街2號
高街鬼屋係香港最出名嘅鬼屋之一。而家嘅西營盤社區綜合大樓，前身係精神病院。據講喺二戰之前就已經係一間精神病院，所以被稱為「舊精神病院」。根據傳言，被送入去嘅病人唔單只會被隔離，而且仲要係「有入冇出」。傳聞地庫有唔少嘅精神病人撼頭埋牆自殺，所以一到咗夜晚，就會傳出撞擊聲；後嚟喺二戰嗰時，日軍佔領咗香港，將病院當咗做刑場，殺咗好多人，俾人指搞到怨氣係十分之重。而且據講，鬼屋撞正位於香港龍脈嘅最陰處，係靈體嘅「好去處」。打後改建做西營盤社區綜合大樓嗰時，原建築物嘅大麻石外牆同埋走廊得以保留，而且仲被列為香港嘅一級歷史建築。2015年10月23號被列為香港法定古蹟。
屏山達德學校
地址：屏山達德學校舊地址
屏山達德學校由屏山鄧族出資興建，喺1931年創立，曾經係鄧氏宗祠修建嘅子弟學校，依家已經荒廢咗好多年。呢棟建築有關於紅衣女鬼嘅傳聞。傳聞曾經有校長著住紅衫褲紅裙喺校舍南幢某一層嘅女廁自殺，自此之後傳聞學校就成日有紅衣女鬼出現。
據稱喺1941年日本攻佔香港期間，有大批抵抗日軍嘅屏山村民喺呢個地方被殺，屍骸就被葬咗喺25校址旁嘅嗰一處地方，成為咗亂葬崗，因此陰魂不散；另一種嘅講法，係指嗰一處地方已經變成亂葬崗，係因為1899年英國租借新界時，屏山村嘅村民為咗抵抗英軍，最後搞到有好多村民死亡所致嘅。
摩星嶺白屋
喺 19 世紀，摩星嶺一直都係軍事重地，抗日嗰段時期鎮守住香港西面嘅要塞。所以，喺摩星嶺密林裏面收埋咗好多碉堡、防空洞，傳聞有好多去嗰度打War Game嘅人會見到自己隊友以外嘅「軍人」加入，嗰啲「軍人」傳聞冚唪唥都係上世代嘅日軍、英軍。
摩星嶺有四座無街號、甚至無門牌嘅白色屋仔。傳聞話，呢啲「白屋」都係港英政府年代嘅政治部辦公室，用嚟囚禁政治犯嘅。由於屬高度敏感地方，所以先會無街號，加上俾高牆鐵絲包圍住，所以外界淨係能夠用外牆嘅顏色嚟分別。隨住港英年代嘅結束同埋政治部嘅解散，「白屋」已經荒廢咗好多年。以前有好多政治犯喺度被嚴刑拷問，甚至係俾人毒打致死，加上嗰度位於猛鬼地帶摩星嶺，所以「白屋」亦俾人認做鬼屋，吸引咗唔少嘅後生仔為咗測試膽量，闖入去裡面靈探。
2010年，「白屋」被評為三級嘅歷史建築；2013年，教育局宣佈將「白屋」分配畀芝加哥大學布斯商學院，改建嚟做校舍。
南固台
地址：船街55號
南固台位於灣仔船街同埋堅尼地道之間，俗稱「灣仔鬼屋」，1918年由嗰陣時嘅香港富商杜仲文起嘅。嗰陣時嘅灣仔係香港最早開發嘅地區，船街係華人嘅聚居地，莊士敦道已經係臨海馬路，南固台喺一個十米嘅高台上，係背山面海嘅超級豪宅。
1921年杜仲文將南固台賣畀佢嘅親細佬杜澤文，而且一直住喺裡面。1943年，日本佔領緊香港期間，七十四歲嘅杜澤文死咗喺大宅裏面。據講杜澤文死咗之後，南固台落入日軍嘅手上，日軍更喺船街一帶設立慰安所，南固台就係「貴賓廳」。歷年以嚟有好多關於南固台嘅鬧鬼傳聞，包括屋內成日傳出女人嘅慘叫聲之類，亦有話喺夜深嗰時，屋內就會有一團團綠色嘅怪火同怪光飄浮。呢間「鬼屋」喺廿一世紀初已經被列為一級歷史古蹟，將會以保育嘅用途嚟發展重修。
華富邨
地址：瀑布灣道8號
華富邨係廿世紀香港最出名嘅公共屋邨之一，其中一個原因係佢哋零舍多鬼故。80年代華富邨啱啱落成嗰陣時，住喺呢度嘅細路成日去瀑布灣嗰度玩。而呢個地區流傳住一個故事：喺傍晚時份到到瀑布灣會看見一名長頭髮白衫嘅女人喺度洗面，佢會反覆噉做住同一個動作；當有人行埋去嗰陣，個女人會擰轉頭，佢塊面係冇五官嘅無臉女。
傳聞指，自從入伙以嚟，年年都會有細路喺瀑布灣下面浸死，街坊認為係水鬼搵替身，呢種情況直到90年代仍然係噉，每隔一、兩年，就會有人喺嗰度浸死；之後政府嗰嗰度整咗個圍欄而且鎖上入口，立咗個「危險警告牌」用嚟提醒市民。據（廿世紀）老一輩嘅街坊所講，瀑布灣公園嘅岸邊有座小碉堡成日鬧鬼。更有傳某幢樓嘅23樓全層都無人住。不過當局解釋，全層空置係因為早年政府評估過華富村嘅呢啲舊樓宇嘅結構，認為樓齡雖高但樓宇仲係安全，唔使拆卸重建，不過為咗安全起見，就喺大樓加上鋼架加固，其中23樓就成為額外加咗上去做固定整個鋼架嘅「橫樑」。所以要全層丟空，不過丟空後俾人覺得無人嘅樓層鬼影曈曈。
其他
長洲東堤度假屋
坪洲戲院
鬼店

《鬼店》（The Shining）係史提芬京喺 1977 年出嘅恐怖小說，故仔講及一間鬧鬼嘅酒店。小說之後被改編成電影，叫《閃靈》。
鬼域

鬼域係個因為經濟、戰亂、環境種種嘅因素，而俾人荒廢嘅地方。因為呢啲地方之前有人住，佢哋之前用過嘅嘢都喺返度，令人聯想好多嘢，可能同鬼扯上關係。
鬼宿星團

鬼宿星團（Messier 44）係喺巨蟹座嘅一嚿疏散星團，喺1769年畀查理斯·梅西亞收錄喺佢嘅天體目錄入面。
鬼媳婦

《鬼媳婦》（英文：The Ghostly Daughter-in-law）係喺1960年嘅一部黑白[[港產片|港產粵語古裝片，由馮志剛執導，羅劍郎、羅艷卿主演。

情節
女怪派女鬼小冰引誘江蘇炳，小冰唔忍心，同蘇炳講出真相。蘇炳帶小冰嘅骸骨翻老家安葬，小冰醫好咗蘇炳阿媽對眼，重同蘇炳埋結婚。
女妖化身做小冰個樣色誘蘇炳細佬江簡，重害死佢哋阿媽。蘇炳同阿簡成功救翻阿媽還陽之後，女妖又捉走咗小冰個孖生細妹小娟，好彩濟公顯靈消滅女妖。
鬼宿

鬼宿，來自敦煌莫高窟古卷星圖。
鬼宿（Ghosts）係廿八宿之一，南方朱雀七宿第二宿。
鬼宿有星官7個，分別係鬼、積尸、爟、外廚、天記、天狗同埋天社。
魅夸克

魅夸克（英文：charm quark，又叫charmed quark、c quark）係夸克其中一種，係第二代夸克，所有夸克之中係第三重嘅。
魂離情外天

魂離情外天（英文：Vanilla Sky）係由卡梅倫・克羅喺2001年執導嘅荷里活電影。喺1997年嘅西班牙片《變臉驚情》度改編返嚟。由湯告魯斯、佩內洛普·克魯茲同埋金美倫·戴雅絲做主角。
魅力

魅力（英文：charisma）係指一個人令其他人覺得佢有吸引力嘅能力，對演藝工作者嚟講零舍重要。
魅魔

喺歐洲同英文圈嘅民間傳說入面，魅魔（succubus；粵拼：sak1 kiu4 bat4s）係種邪靈。
魅魔會以生得好靚嘅女人噉嘅形態現身，會勾引男人，引男人同佢哋做愛。通常會喺男人瞓覺嗰陣時出現。佢哋會攞精液嚟生新魅魔，而且魅魔唔可以榨乾或傷害同佢扑嘢嘅男人。喺現代嘅描述，魅魔通常被描繪為一個「勾引男人嘅女仔」或者係「吸睛嘅女仔」，而唔係惡魔或者可怕嘅存在。
男夢魔（incubus）一般畀人認為係魅魔嘅男性版本。
魂魄

魂魄係陰陽學說，講精神形體，陰爲魄，陽爲魂。魂係陽氣、陽神，附體就生，離體就死。魄係陰神，離得開形體，可獨立而存。
由此，道家有三魂七魄之說。
魅力姬絲汀

《魅力姬絲汀》（Christine）係套美國嘅恐怖、神秘、劇情、驚慄電影，片長110 分鐘，1983年12月9號上畫。
頭春

頭春，茶葉一造，喺春時。頭春係越冬之後，首次採茶。之後叫二春。
英文叫new crop。
頭條新聞

《頭條新聞》（英文：Headliner）係港台電視製作嘅時事節目，喺1989年4月4號開始播映，用嬉笑怒罵方式回顧過去一個禮拜嘅時事話題。節目內容被指親民主派，所以一路都畀建制派同親中共人士批評，經典批評包括「陰陽怪氣」同埋「低級趣味」。
因為通訊事務管理局喺2020年3月頭取消咗商營免費電視台強制播港台節目嘅安排，無綫電視即時停播《頭條新聞》，只淨低港台電視31會播。5月，通訊管理局話頭條新聞違反守則，港台話做埋2020年首期後暫停製作，2020年6月19號放埋最後一期。
頭條

頭條（英文：Headline）係報紙入面頭一條新聞標題。舊時嘅報紙，每一版都有好多新聞，而最重要嘅新聞就會放到嘅頭版嘅最頂，標題會比較突出，零舍搶眼，就叫做「頭條」；但係而家嘅報紙，頭條通常佔據晒成個頭版。
用咩新聞做頭條，好反映到一間媒體嘅價值觀同立場。
頭弼

頭弼，船身一杆，由船頭突出。特別見於帆船。西洋帆船，有拉帆之用。
頭文字D

《頭文字D》係一套日本漫畫同動畫，由日本漫畫家重野秀一創作，主角藤原拓海係飄移高手。
頭條搵工網

《頭條搵工網》（HeadlineJobs）係座搵工網，附屬《頭條日報》，2007年由星島新聞集團創辦。佢哋亦有整搵工 iPhone App 同性格測試配對。
頭條日報

《頭條日報》（Headline Daily）響2005年7月11號由星島新聞集團正式創辦，係香港繼都市日報之後，第二份響香港大發行量出版免費報紙，亦係星島新聞集團出版嘅第一份免費報紙。佢會響每個工作日（禮拜一到禮拜五，公眾假期除外）朝早響全港各港鐵嘅原九鐵網絡車站及麥當勞快餐連鎖店，同埋街上嘅指定地點派發。
而家頭條日報嘅發行量已經超過都市日報同埋一樣係星島新聞集團嘅收費報紙星島日報，成為香港第一大免費報章同埋星島集團嘅主要業務。
鯉魚門公共圖書館

鯉魚門公共圖書館（英文：Lei Yue Mun Public Library）係香港一間公共圖書館，喺九龍觀塘鯉魚門徑六號鯉魚門市政大廈一樓。
鯉魚門市政大廈

鯉魚門市政大廈（英文：Lei Yue Mun Municipal Services Building）係香港多用途嘅市政大廈，喺九龍油塘鯉魚門徑6號，由龐張馬漢建築師設計，喺2000年啟用，佔地1,000平方米。
初期叫三家村市政大廈（英文：Sam Ka Tsuen Municipal Services Building），2003年1月6號起改做而家個名。
鯉魚門籃球場

鯉魚門籃球場（Lei Yue Mun Basketball Court）係香港一籃球場，喺鯉魚門鯉魚門海傍道東，行政上歸觀塘區。場開朝七晚十一，歸康樂及文化事務署管。
鯉魚

鯉魚係鯉屬下面一個種，係世界各地都好常見嘅淡水食用魚。
鯉魚門公眾騎術學校

鯉魚門公眾騎術學校，香港騎術學校之一，喺柴灣，柴灣道七十五號，鯉魚門公園側，英文叫Lei Yue Mun Public Riding School。行政上歸東區。歸康樂及文化事務署之下，起同管都由香港賽馬會。一九九二年十一月廿一號啟用。
學校有地四千平方米，位處舊時鯉魚門兵房，當中部份起咗騎術學校。有寫字樓、課室、更衣室同泊車位。練習場兩個，全天候沙地，有大光燈照。馬房樓高兩層，容得落卅六匹馬。重有馬徑，長一千三百米，依山而建，望得到成個鯉魚門。
鯉魚門天后廟

鯉魚門天后廟，又叫鯉魚門天后宮，係香港一間天后廟，喺九龍油塘鯉魚門，喺鯉魚門海峽以北，馬山村以東，鯉魚門咀石礦場以西，喺鯉魚門海旁道嘅東段路上，現已被評為香港三級歷史建築。

史
鯉魚門天后廟喺清朝乾隆十八年（1753年）起，由當時盤踞鯉魚門海域嘅海盜鄭連昌起。喺1953年重修嘅時候發現一塊碑刻住：「天后宮，鄭連昌立廟，日後子孫管業，乾隆十八年春立。」鄭連昌係明朝鄭成功部將鄭建個孫。
清初，鄭成功撤退去台灣繼續進行抗清活動。但鄭建冇跟隨鄭成功去台灣，帶領手下退守至廣東，有啲更退守香港東面嘅海域。鄭建死後，佢嘅子孫不恥食清朝嘅粟物，同沿海民眾勾結，慢慢就成為雄霸一方嘅海盜。
鯉魚門天后廟起喺山腳近海邊，據說天后廟除咗供奉天后外，更係海盜嘅前哨站，監視住來往嘅船隻，以防官兵來襲。該廟曾經喺1953年同1986年重修。喺1953年嘅重修中，天后廟旁邊加起「協天宮」，同天后廟合稱叫「天后聖母廟」。
鯉魚門村

鯉魚門村係嚮香港鯉魚門嘅一個寮屋屋村，佢嚮油塘東邊三家村一帶，由4條細村合成，包括安里西村、瑪環村、馬背村同輋頂村，村民人數而家都有過千。嚮清朝末年，村民從事農業養豬、漁獵同石礦開採。嚮1960年代，鯉魚門開始出現海鮮酒家，成為香港旅遊協會推薦外地遊客必到景點之一。
鯉魚門

鯉魚門（粵拼：lei5 jyu4 mun4；英譯Lei Yue Mun，Lyemun，Lye Moon Passage，Ly-ee-moon Passage，Li-yee-mun）係香港一海門，係維多利亞港近九龍灣東面出口，向東通出去大東門同佛堂門出南海。鯉魚門隔開香港島東部同九龍半島東部。
鯉魚門海道本身，佢兩岸嘅地都叫鯉魚門。

名
明《粵大記》內，地圖上嘅「鯉魚門」
顧名思義，同鯉魚有關。

海道
鯉魚門係海門，水道較窄，兩面通海，洋面較闊。東面係將軍澳洋面，而西面係九龍灣洋面。英人到港初期，叫中環附近水域爲維多利亞港，之後港向伸到鯉魚門，所以家下係維多利亞港東界，係出入港嘅大門。

香港島
香港島鯉魚門，行政上屬東區，佢西面係筲箕灣同阿公岩，東面係杏花邨同柴灣。呢度曾經係香港海防要塞。喺第二次世界大戰嗰陣，香港保衞戰裏面，日軍曾經猛烈攻擊鯉魚門。要塞設施，後尾改做香港海防博物館，而原本嘅鯉魚門軍營，大部分就改做鯉魚門公園及度假村。

九龍
三家村一帶嘅村落
九龍鯉魚門，行政上歸觀塘區，喺油塘同三家村東南一帶。有時唔單止指海門岸邊，行政上，重會包埋三家村到調景嶺一帶，按時代唔同而變。鯉魚門以漁港出名，遊客來食海鮮，同香港仔咁出名。唔少外國遊客都會嚟試吓香港海鮮小菜。呢度一共有四條村，分別係嶺南新村、三家村、鯉魚門村同馬環村。旅客嚟到鯉魚門，除咗品嚐美味海鮮外，亦可以沿著大路去燈塔同鯉魚門天后廟呢啲歷史建築物遊覽，重可以近距離欣賞維多利亞港景色。

食
鯉魚門村，有超過百五年歷史。舊時，村民大部分耕田、打魚同採石。到咗1960年代，鯉魚門開始有酒家，慢慢變成為海鮮酒家集中地。
1992年，鯉魚門海鮮舖，首次舉辦鯉魚門海鮮節，推廣地道美食。時至今日，海鮮節已成為鯉魚門一年一度嘅盛事，喺呢個節日，唔單只有中國戲曲同舞獅表演，鯉魚門酒家亦有宣傳活動。
鯉魚門眾多海鮮酒家之中，除咗有加入新派海鮮食肆之外，重有老字號嘅海鮮酒家，人客可以去魚檔買海鮮到酒家煮。

行政分區
九龍方面，鯉魚門亦當係行政分區，地域有好大轉變。
香港開埠初期到1980年代初，因為將軍澳未填海，行政上鯉魚門版圖，比而家大，當中包括今日嘅調景嶺地區。
從九龍三家村海邊所見嘅鯉魚門海域，左面係馬環村，右面嘅小山係香港海防博物館
鯉魚門公園

鯉魚門公園（英文：Lei Yue Mun Park）係香港一度假營同宿營營地，介乎柴灣同筲箕灣之間山上，地埗柴灣道75號，行政上歸東區。全日開放。歸康樂及文化事務署管，1988年啟用，初名鯉魚門公園及度假村，沿用多年。然而公眾衞生及市政條例，附表四公眾遊樂場地之中，就一直得鯉魚門公園個名。2016年9月10月間，減省度假村一字，改名為鯉魚門公園。然而舊名，香港政府間中都用。
營高據近海山頂，望住鯉魚門，前身鯉魚門兵房，就近香港海防博物館。有地廿公頃九七，容得落282人，有營舍、康樂設施同餐廳等。營舍散佈山上，古蹟處處，置身歐洲款屋宇之間。
入營有分日營、黃昏營同宿營。宿營再分團體營同家庭營。
營出入靠晒柴灣道，雖則東區走廊、阿公岩道就喺側邊，但無路出入。
2020年1月23號起做過檢疫中心，直至2022年6月29號先至回復正常。
鯉魚門站

鯉魚門站係深圳地鐵1號線一個站，喺前海深港現代服務業合作區。個站2011年6月15號啟用。
風帆戰列艦

風帆戰列艦（Ship of the line），又叫風帆戰鬥艦，係種17世紀到19世紀中期常見嘅軍艦類型，係用風帆做動力嘅戰列艦。皆因作戰嗰時成隊軍艦會打橫排成一列戰線，所以就叫戰列艦。
風擋

風擋，擋板一種，炊具來，亦叫擋風板、擋風屏，圍住火，擋住啲風，唔畀火吹散吹熄。戶外露營，生火在外，風勢時大時細，有風就要用風擋來擋住，唔係就煮唔到嘢。室內通常少風，然而開窗或會扯風，咁會放風擋喺爐頭邊，等啲火燒得穏定啲。
風擋形制，各有唔同，有啲可以摺疊，似屏風，有啲固定似三面板，有啲圍成圈。今下大多數五金做，以鋁合金多，甚至有鈦合金，貪佢夠輕身，而且可以反光，將輻射熱反射返去爐上。然而平平地用錫紙都可做風擋。
風月

風月（粵拼：fung1 jyut6；法文：Ventôse）係法國共和曆入面每年嘅第6個月，約莫係格里曆2月19號到3月20號，亦即約莫係雙魚座嘅日子。
風月個法文名嚟自拉丁文「ventosus」，即係風。
風扇

風扇（粵拼：fung¹ sin3，Punkah），係安喺天花板嘅扇，後尾畀電風扇取代。未發明電器之前，請咕喱拉郁。
呢種扇公元前五百年就有。
風暴

風暴係指影響環境同大氣層嘅自然現象，多數會引起惡劣天氣，大風夾雜住大雨（暴風雨）或者大雪（暴風雪）。
風暴潮

風暴潮或者叫暴潮（英文：Storm surge）係由熱帶氣旋、温帶氣旋、冷鋒嘅強風作用同氣壓驟變等強烈嘅天氣系統引起嘅海面異常上升現象，又叫「風暴增水」、「風暴海嘯」、「氣象海嘯」或「風潮」。風暴潮會令受到影響嘅海區嘅潮位大大地超過正常。如果風暴潮咁啱撞正同受影響海區嘅漲潮重疊，就會令水位暴漲，海水湧入內陸，搞到有好大嘅破壞。
導致風暴潮發生嘅主要氣象學因素係高風速令海水經過一個吹程長嘅路徑推埋岸。
風月10號

風月10號（法文：10 Ventôse），亦叫泥鏟日（法文：Bêche），係法國共和曆入面每年嘅第160日，離年尾重有205日（閏年206日）。
風景畫

風景畫係用風景做主體嘅畫，畫嘅都係大自然嘅風光景色，譬如山、河、湖、海。
中國嘅國畫入面嘅山水畫，亦係種傳統嘅風景畫。
阿爾卑斯山

阿爾卑斯山（德文：Alpen；法文：Alpes；意大利文：Alpi；斯洛文尼亞文：Alpe；英文：Alps）係歐洲最大山脈，東起奧地利同斯洛文尼亞，西至法國，穿過意大利，瑞士，列支敦士登同德國。最高峰係白朗峰，響正法意邊境。

地理
内文：[[:阿爾卑斯山嘅地理]]
阿爾卑斯山由法國嘅南面同西面延伸到斯洛文尼亞嘅東面，由摩納哥嘅南面延伸到德國嘅北面。
阿爾卑斯山係中歐一個新月形嘅地理特徵，由東到西延伸咗800 km（500 mi）嘅弧形（彎曲線），闊度有200 km（120 mi）。山峰嘅平均高度係2.5 km（1.6 mi）。 呢個山脈由地中海北面嘅波河流域開始，經過法國嘅格勒諾布爾，向東延伸穿過瑞士嘅中部同南部。之後繼續向維也納、奧地利延伸，再向東南延伸到亞得里亞海同斯洛文尼亞。
喺南面，佢深入到北意大利，而喺北面就延伸到德國巴伐利亞嘅南部邊界。 喺瑞士嘅基亞索同巴伐利亞嘅阿爾高等地方，山脈同平原嘅分界好清楚；但喺其他地方，好似日內瓦，分界就冇咁明顯。
阿爾卑斯山分布喺以下國家：奧地利（佔山脈面積嘅28.7%）、意大利（27.2%）、法國（21.4%）、瑞士（13.2%）、德國（5.8%）、斯洛文尼亞（3.6%）、列支敦士登（0.08%）同摩納哥（0.001%）。
佩尼尼阿爾卑斯山嘅空中景象，係阿爾卑斯山第二高嘅山脈
山脈最高嘅部分由羅納河谷嘅冰川峽谷分開，由勃朗峰到南面嘅馬特洪峰同蒙特羅莎，以及北面嘅伯恩高地。喺奧地利同斯洛文尼亞嘅東部山脈，峰頂比中部同西部嘅要矮。
阿爾卑斯山地區嘅命名差異好大，令到山脈同亞區嘅分類變得好困難，但一般嘅分類係分做東阿爾卑斯山同西阿爾卑斯山，根據地質學家Stefan Schmid嘅講法，兩者嘅分界喺瑞士東部， 靠近斯普呂根山口。
奧地利蒂羅爾州圖克斯山谷嘅一個典型阿爾卑斯村莊
西阿爾卑斯山同東阿爾卑斯山最高嘅山峰分別係勃朗峰，高4,810 m（15,780 ft）， 同貝爾尼納峰，高4,049 m（13,284 ft）。第二高嘅主要山峰分別係蒙特羅莎，高4,634 m（15,203 ft），同奧特勒山， 高3,905 m（12,810 ft）。
有一系列較低嘅山脈平行於阿爾卑斯山主脈，包括法國嘅法國前阿爾卑斯山同瑞士同法國嘅侏羅山脈。阿爾卑斯山嘅次要山脈由地中海到維也納森林沿住分水嶺延伸，經過阿爾卑斯山好多最高同最有名嘅山峰。由卡迪博納山口到滕德山口，佢向西延伸，之後轉向西北，然後喺馬達萊納山口附近轉向北面。到達瑞士邊境之後，主脈嘅線大約向東北方向延伸，一直到維也納附近結束。
阿爾卑斯山弧形嘅東北端，就喺流入黑海嘅多瑙河上，係維也納附近嘅利奧波德山。相比之下，阿爾卑斯山嘅東南部喺的里雅斯特附近嘅杜伊諾同巴爾科拉一帶嘅亞得里亞海結束。

山口
睇埋：阿爾卑斯山主要山口
「魔鬼橋」喺聖哥達山口嘅路線上。圖中可見1958年建成嘅現代橋樑橫跨1830年嘅第一條可行車嘅橋樑。
阿爾卑斯山曾經畀軍隊、商人、朝聖者、學生同遊客穿越過。無論係公路、鐵路定係步行嘅穿越路線都叫做「山口」，通常由平原同丘陵地帶嘅山谷引領到山間嘅低窪處。
喺中世紀時期，宗教團體喺好多主要山口嘅頂峰設立咗山間收容所。最重要嘅山口包括伊瑟蘭山口（最高嘅山口）、阿涅爾山口、布雷納山口、蒙塞尼山口、大聖伯納山口、滕德山口、聖哥達山口、澤默靈山口、辛普朗山口同斯泰爾維奧山口。
布雷納山口橫跨意大利同奧地利邊界，分隔開外茨塔爾阿爾卑斯山同齊勒塔爾阿爾卑斯山，由14世紀開始就俾人用嚟做貿易路線。澤默靈山口係阿爾卑斯山最低嘅山口，海拔985 m（3,232 ft），由下奧地利州通往施蒂利亞州。自12世紀有收容所喺度建立之後，呢度一直都有人使用。喺19世紀中期，有條鐵路喺山口路線上建咗個長1.6 km（1 mi）嘅隧道。大聖伯納山口係阿爾卑斯山最高嘅山口之一，海拔2,469 m（8,100 ft），橫跨意大利同瑞士嘅邊界，喺霞慕尼東面嘅瓦萊阿爾卑斯山山麓。1800年，拿破崙·波拿巴帶領40,000名士兵經過呢個山口。
蒙塞尼山口（海拔2,081 m（6,827 ft））喺圖中左上方，通往一個大型高山湖泊，再遠一啲係距離山口12 km（7.5 mi）嘅意大利半島。
蒙塞尼山口一直都係西歐同意大利之間重要嘅商業同軍事通道。好多軍隊都經過呢個山口前往意大利半島。由君士坦丁一世、小丕平同查理曼到亨利四世 (神聖羅馬帝國)、拿破崙，以至第二次世界大戰期間嘅德國山地獵兵。
而家呢個山口已經畀弗雷瑞斯公路隧道（1980年開通）同弗雷瑞斯鐵路隧道（1871年開通）取代咗。
聖哥達山口由瑞士中部通往提契諾州。1882年，長15 km（9.3 mi）嘅聖哥達鐵路隧道開通，將瑞士嘅琉森同意大利嘅米蘭連接起嚟。98年之後，聖哥達公路隧道（長16.9 km（10.5 mi））開通，將A2高速公路北面嘅格舍嫩同南面嘅艾羅洛連接起嚟，就好似鐵路隧道一樣。
2016年6月1號，全世界最長嘅鐵路隧道聖哥達基線隧道開通喇，佢用兩條各57.1 km（35.5 mi）長嘅單管將烏里州嘅厄斯特菲爾德同提契諾州嘅博迪奧連接起嚟。
呢個係第一條平地穿越阿爾卑斯山嘅隧道。
由2016年12月11號開始，佢已經成為正常鐵路時間表嘅一部分，每小時都有定期列車來往巴塞爾/琉森/蘇黎世同貝林佐納/盧加諾/米蘭之間。
阿爾卑斯山最高嘅山口係法國薩瓦省嘅伊瑟蘭山口，海拔2,770 m（9,088 ft），其次係意大利北部嘅斯泰爾維奧山口，海拔2,756 m（9,042 ft）。呢條路喺1820年代建成。

最高嘅山
睇埋：阿爾卑斯山四千米山峰列表
艾格峰（同孟興峰同少女峰一齊顯示）係阿爾卑斯山最高嘅北壁。
國際攀山聯合會（UIAA）定咗82個「官方」阿爾卑斯山峰頂，佢哋都係至少4,000 m（13,123 ft）高。呢個名單唔單止包括山，仲有啲突出度唔高但係被認為係重要登山目標嘅副峰。下面列出咗29個至少有300 m（984 ft）突出度嘅「四千米山峰」。
雖然白朗峰喺1786年首次被登頂，少女峰喺1811年，但係大部分阿爾卑斯山嘅四千米山峰都係喺19世紀下半葉先被攀登，特別係貝爾尼納峰（1850年）、多姆峰（1858年）、大康班峰（1859年）、懷斯霍恩峰（1861年）同埃克蘭峰（1864年）；1865年馬特洪峰嘅攀登標誌住登山黃金時代嘅結束。卡爾·布洛迪希（1859-1956）係最早成功攀登所有主要四千米山峰嘅人之一。佢喺1911年完成咗佢嘅一系列攀登。好多大型阿爾卑斯山三千米山峰都係喺19世紀初期被攀登，特別係格羅斯格洛克納峰（1800年）同奧特勒峰（1804年），儘管有啲要到好耐之後先被攀登，例如佩爾武峰（1848年）、維索山（1861年）同梅熱峰（1877年）。
第一個登上白朗峰嘅英國男性係喺1788年；第一個女性係喺1808年。到咗1850年代中期，瑞士登山家已經攀登咗大部分山峰，並且好受歡迎成為山嶺嚮導。愛德華·惠姆珀喺1865年（經過七次嘗試之後）登頂馬特洪峰，而喺1938年，阿爾卑斯山六大北壁嘅最後一個——艾格峰北壁——終於被首次攀登成功。
阿爾代什

阿爾代什（法文：Ardèche）係法國奧文尼-隆河-阿爾卑斯其中一個省，編號07，首府普里華。
阿爾伯特·艾利斯

阿爾伯特·艾利斯係一個美國心理學家、非虛構文學作家。
阿爾克馬爾

阿爾克馬爾（荷蘭文：Alkmaar）係荷蘭一座城，喺北荷蘭，人口11萬。
阿爾卑斯縣

阿爾卑斯縣（英文：Alpine County）係美國加利福尼亞州嘅一個縣，面積約莫1,920平方公里，人口約莫1.2千。
阿爾博蘭海

阿爾博蘭海（Alboran Sea）係大西洋同地中海之間嘅海，北面係伊比利半島，南面係非洲大陸，最西面最窄嘅地方係直布羅陀海峽。
香港港口

香港港口係指香港以維多利亞港為核心嘅港口。19世紀英國睇中香港嘅海港水深港闊，奪取香港發展成區內一個重要嘅轉口港。
早年香港港口嘅運作主要集中喺九龍尖沙咀，嗰時有兩大碼頭：九龍倉碼頭同藍煙囪貨倉碼頭。隨住戰後貨櫃嘅興起，1970年代葵青貨櫃碼頭落成，逐漸成為香港最主要嘅港口設施，喺1992年到2004年更加係全球最繁忙嘅貨櫃港口。
香港演藝學院

香港演藝學院（英文：The Hong Kong Academy For Performing Arts），響1984年成立，係香港唯一專門培養表演藝術人才嘅專上學院，1992年獲香港學術評審局批核做可以頒學位嘅院校。

途經交通
港鐵
荃灣綫、港島綫、南港島綫或東鐵綫，金鐘站E1出口。
港島綫灣仔站C出口。
東鐵綫會展站B3出口，行10分鐘。
龍港站

龍港站係臺灣鐵路管理局海岸線嘅鐵路車站，喺台灣苗栗縣後龍鎮。因興建新站房，原有嘅木造站房已拆除。由於喺附近住嘅人唔多，呢個站係西部幹線平均進出人數最少車站之一。
龍港

龍港係中國浙江温州一個市，總面積184平方公里，人口39萬。
龍海

龍海係中國福建漳州一區，面積1128平方公里，人口81萬。
龍涎香

龍涎香（英文：ambergris / grey amber）係抹香鯨嘅消化系統會產生嘅一種化學物質，固體、燒得著、淡灰或者黑色。新鮮嘅龍涎香聞落有陣好似屎噉嘅除，但擺得耐會開始變香。
龍涎香出咗名可以攞嚟整香水，會令啲香水陣香味變得更加持久。
龍淵

龍淵（韓文：룡연군／龍淵郡 Ryongyŏn gun */?）係朝鮮民主主義人民共和國黃海南道嘅一個郡。